D yiwen kan n wawal ma yella yeffeɣ-d seg tcenfirin n urgaz ad tuɣal-ḍ d amesbaɣur ambaεd tigellelt neɣ d igellil ambaεd tamesbaɣurt... Yiwen n wawal tennat-id Salma Karama deg yiḍ- nni teǧǧa-id ad beddeɣ ger yizri-iw d yimmal-iw am teflukt mi ara teqqim di tlemmast n yillel ger lemwaji akud tallunt. Yiwen n wawal yessak-iyi-d, yelḥa s wussan-iw ɣef yiwen n ubrid d amaynut ɣer umezgun n tayri anda tella tudert d tmettant.